《小楼连苑 白海棠》
清代·程颂万

倩魂飞向人间，满身都带蓬莱雪。瑶台半倚，花瓷小种，洗妆无力。

西府藏娇，东皇试剪，妒他颜色。想缟衣妃子，茜裙犹在，压损了，留仙褶。

吹瘦东风凉白。一枝枝、是侬愁魄。柔香腻粉，三分成梦，七分成月。

却厌人家，几枝红烛，照侬今夕。问沉香昨夜，可能同梦，梅花消息。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。